Съобщение за инвестиционно предложение за „Изграждане и технологично оборудване на птицекланица, изграждане на съоръжение за преработка на СЖП и пречиствателна станция за отпадъчни водиˮ, с местоположение ПИ с идентификатор 83524.50.36 по КК и КР на село Шуменци, община Тутракан  

СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

               Внесеното от възложителя „АА Фарма“ ЕООД инвестиционно предложение за „Изграждане и технологично оборудване на птицекланица, изграждане на съоръжение за преработка на СЖП и пречиствателна станция за отпадъчни водиˮ, с местоположение ПИ с идентификатор 83524.50.36 по КК и КР на село Шуменци, община Тутракан,  самостоятелно попада в приложното поле на Приложение № 2 към чл. 93, ал. 1, т. 1 и т. 2 на ЗООС, конкретно в позиции: 
т. 7 Предприятия в хранителната промишленост, буква „e” – Кланици;

т. 7 Предприятия в хранителната промишленост, буква „б” – Пакетиране и консервиране на растителни и животински продукти;

т. 11 Други инвестиционни предложения, буква „и” – Инсталации за обезвреждане или оползотворяване на животински трупове или животински отпадъци;
т. 11 Други инвестиционни предложения, буква „в” – Пречиствателни станции за отпадъчни води (невключени в приложение № 1);

т. 3 Енергийно стопанство, буква „а” – Промишлени инсталации за производство на електроенергия, пара и топла вода (невключени в приложение № 1);

т. 3 Енергийно стопанство, буква „в” – Съоръжения за надземно складиране на природен газ и на основание чл.93, ал.1, т.1, ИП в неговата цялост, подлежи на процедура за преценяване на необходимостта от извършване на оценка на въздействието върху околната среда (ОВОС).
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-5814-1/20.12.2022г.
Копие на писмото е изпратено в Община Тутракан, кметство село Шуменци, БАБХ-Силистра, ИАОС.
